Након Сарајевског атентата Гаврила Принципа, као и након дужег тражења разлога за улазак у рат од стране Аустроугарске, Срби су колективно, у монархији означени као расадник бунтовништва. То је повлачило бројне послиједице, међу којима и плански спроведену масовну изолацију: "„На евакуацију пучанства из свих пограничних крајева Аустро угарске монархије мислило се већ раније, јер је у аугусту 1914 израђен царски декрет о припомоћи, настанби и уздржавању евакуираца..."" Царски декрет о евакуирцима један је мали саставни дио општег ратног плана монархије, која је на свим својим границама имала народне мањине оних народа, са којимаће ступити у рат... Осим депортација у првим годинама рата Срби су на простору БиХ узимани за таоце на комункацијама и објектима, вјешани и стријељани, итд.